– Яшчэ ніколі не выпадала на лёс беларускага народа, каб нашу краіну наведаў Папа. Менавіта таму гэта вельмі хвалюючы момант. Я вельмі чакаю Папу Францішка, бо ён з’яўляецца намеснікам Хрыста, нястомна прапаведуе любоў, радасць і супакой, якімі ахвотна дзеліцца з іншымі людзьмі, незалежна ад веравызнання, матэрыяльнага становішча, сацыяльнага статусу. Папа дае нам прыклад сапраўднай, жывой веры, натхняе на змаганне з грахом і як праўдзівы тата любіць нас. Улічваючы складаную палітычную сітуацыю, якая склалася на тэрыторыі суседніх дзяржаваў, я веру, што Папа дапаможа яе вырашыць з мірам. Урэшце, Папа атуліць сваім блаславеннем і малітвай нашу збалелую ад войнаў і пераследаў беларускую зямлю!